Letter from Toubias to Apollonios
Material: papyrus
Place: Ammonites
Categories: Brief (geschäftlich)
Tubias an Apollonios
Tier
Zucht
Τουβίας Ἀπολλωνίωι χαίρειν. καθάπερ μοι ἔγραψας ἀποστεῖλα[ι ]<gap/> 
<gap/> μηνί, ἀπέσταλκα τοῦ Ξανδικ[οῦ] 
τῆι δεκάτ[ηι ἄγοντα Αἰνέαν] τὸν παρʼ ἡμῶν ἵππους δύο, κύνας [ἕ]ξ, ἡμιονά[γριον] 
ἐξ ὄνου ἕν, ὑποζύγια [Ἀ]ραβικὰ λευκὰ δύο, πώ[λους] ἐξ ἡμιοναγ[ρίου δύο,] 
πῶλον ἐξ ὀναγρίου ἕνα· ταῦτα δʼ ἐστὶν τιθασά. ἀπέσταλκα δέ [σοι] 
καὶ τὴν ἐπι[σ]τολὴν τὴν γραφεῖσαν παρʼ ἡμῶν ὑπὲρ τῶν ξενί[ων] 
τῶι βασιλεῖ, ὁμοίως δὲ καὶ τἀντίγραφα αὐτῆς ὅπως εἰδῆις. 
ἔρρωσο.  κθ, Ξανδικοῦ ι. 
βασιλεῖ Πτολεμαίωι χαίρειν Τουβίας. ἀπέσταλκά σοι ἵππο[υς δύο,] 
κύνας ἕξ, ἡμιονάγριον ἐξ ὄνου ἕν, ὑποζύγια [Ἀρ]αβικὰ λευκὰ [δύο,] 
πώλους ἐξ ἡμιοναγρίου δύο, πῶλον ἐξ ὀναγρίου ἕνα. 
εὐτύχει.
Τουβίας τῶν ἀπεσταλμένων 
τῶι βασιλεῖ καὶ τῆς πρὸς τὸν 
βασιλέα ἐπιστολῆς τὸ ἀντίγραφον. 
 κθ, Ἀρτεμισίου ιϛ, ἐν Ἀλεξαν 
Ἀπολλωνίωι.